Dogara ya bukaci a kama shugaban hukumar RMAFC ▷ Legit.ng
Dogara ya bukaci a kama shugaban hukumar RMAFC
22 days ago 1912 views by Naziru Dalha Taura
Shugaban majalisar wakilai, Yakubu Dogara, ya amince da aika sammaci ga shugaban hukumar raba kudaden shiga da gwamnati ta samu (RMAFC), Shettima Umar-Gana saboda saba wa sashe na 4 na dokar majalisa da ke magana a kan iko da karfin da majalisa keda shi.
Shugaban kwamitin bincike a kan bayanan da hukumar RMAFC ke sarrafa wa, Mark Gbillah, ne ya sanar da hakan yayin zaman jin ra'ayin jama'a da kwamitin ya yi ranar Talata a Abuja.
Gbillah ya ce yin hakan ya zamo wajibi ne biyo bayan kin mututunta bukatar majalisa na bayar da bayana ga kwamitinsa duk da hakan bai saba da kundin tsarin mulkin Najeriya ba. Ya ce Umar-Gana ya saba wa sashe na 4 na iko da karfin da majalisa keda shi.
Kazalika ya yi alla-wadai da umarnin Gana ya bayar ga ragowar ma'aikatu da hukumomin gwamnati na kin bawa kwamitin bincike na majalisar wakilai bayanan da zai taimake su a aikin da suke yi.
Dan majalisar ya kara da cewa babu abinda zai hana majalisar gudanar da aikinta na kare hakkin 'yan Najeriya bisa gwadaben gaskiya, rikon amana da adalci kamar yadda doka ta shimfida a sashe na 88 da 89 na kundin tsarin mulkin Najeriya na shekarar 1999.
DUBA WANNAN: Ka gaggauta dawo da N14.3b da ka karkatar - Majalisa ta umarci ministan Buhari
Hukumar RMAFC ce ke fitar da taswirar rabon kudaden shiga da gwamnati ta samu a tsakanin hukumomi gwamnati da kuma fitar da taswirar tsarin biyan albashin ma'aikata a dukkan ma'aikatu da hukumomin gwamnati.
Majalisar wakilai na neman bayanai a kan manhajar da hukumar RMAFC ke amfani da ita wajen bawa hukumomi kason kudi da kuma kayyade albashin ma'aikata, domin yin gyara ko kwaskwarimar da zai tabbatar dukkan ma'aikata sun samu karin albashin da gwamnatin tarayya tayi a cikin watan nan.
Hausa NewsAlbashin Ma'aikataAbun MamakiGwagwalada AbujaKarya Alkawari
Nigerian navy salary Top richest musician in Nigeria Top 20 richest musician in the world Fuel scarcity in Nigeria Korede Bello biography
Za a kafa wasu sababbin banki kwanan nan a Najeriya